als_Latn dik_Latn sag_Latn
Kroatët e RNK Split, të fiksuar pas futbollistëve shqiptarë
Futbolli kroat dhe ai shqiptar vitet e fundit kanë patur një lidhje të ndërsjelltë mjaft te forte: Kategoria Superiore e ka furnizuar ligën e parë kroate me futbollistë të rinj të talentuar, ndërsa lojtarët që kanë ardhur nga Kroacia në Shqipëri, ku mund të veçojmë Pejic dhe Radas, me eksperiencën e tyre kanë ndikuar në rritjen cilësore të futbollit tonë. Talenti i fundit shqiptar që ka spikatur në Kroaci është Sokol Cikalleshi, i cili në verë la Kukësin për t’u transferuar te RNK Split, ku iu desh vetëm pak kohë për t’u shndërruar një nga më të kërkuarit në merkato.
Shpërthimi i sulmuesit kavajas, ka rritur reputacionin e talenteve nga Shqipëria, ndaj drejtuesit e RNK Split, që mund të përfitojnë madje edhe miliona euro nga kartoni i Cikalleshit, kërkojnë të rekrutojnë të tjerë lojtare te perspektivës nga Superiorja, për t’i rritur profesionalisht dhe për të përfituar shuma të majme nga shitja e tyre. Mbrojtësi i Partizanit, Amir Rrahmani, është shumë pranë transferimit te skuadra kroate, që synon të tjerë elementë cilësorë nga kampionati shqiptar, ndër të cilët Erando Karabecin. Sipas mediave sportive në vend, kroatët po e vëzhgojnë me shumë vëmendjen mesfushorin, që e sheh me shumë interes një eksperiencë jashtë Shqipërisë në një moment kur është grumbulluar edhe nga trajneri De Biasi. Gjithsesi një kalim i mundshëm i 26-vjeçarit në Kroaci mund të ndodhë vetëm me mirëkuptimin e Tiranës që zotëron edhe kartonin e lojtarit. Në rast të një ofertë joshëse, presidenti Halili do të ishte i gatshëm të negocionte, në të kundërt, Karabeci do ta mbyllë sezonin si bardheblu. Strategjia e RNK Splitit që bazohet tek elementi i së ardhmes, duhet të jetë model edhe për klubet shqiptare, që mund të sigurojnë të ardhura duke prodhuar futbollistë të talentuar për tregun ndërkombëtar, pa u kushtëzuar te rezultatet e momentit.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn